**Аналіз работы бібліятэкі**

**ДУА “Навасёлкаўскі ВПК дзіцячы сад –сярэдняя школа”**

**за 2016 -2017 навучальны год**

 Асноўнымі напрамкамі дзейнасці школьнай бібліятэкі з’яўляліся

-садзейнічанне педагагічнаму калектыву ў навучанні і выхаванні дзяцей;

-забеспячэнне навучальнага і выхаваўчага працэсу ўсімі формамі і метадамі бібліятэчнага і інфармацыйна - бібліяграфічнага абслугоўвання;

- прывіццё цікавасці да кнігі і выхаванне культуры чытання, беражлівых адносін да друкаваных выданняў;

- аказанне дапамогі ў шырокім распаўсюджванні навукова – педагагічных ведаў;

-садзейнічанне павышэнню навукова - метадычнага, педагагічнага майстэрства работнікаў ВПК.

 У бібліятэцы выдзелены наступныя групы чытачоў:

-вучні -116

-настаўнікі і выхавацелі -23

- іншыя-2

 Агульная колькасць чытачоў склала 141. Колькасць наведванняў - 2037, аб’ём кнігавыдачы -3394 экземпляры.

 Бібліятэка абсталявана кампьютэрамі -2, есць чорна – белы лазерны прынтэр, тэлевізар, выхад у Інтэрнет.

 Арганізуе работу бібліятэкі і чытальнай залы адзін бібліятэкар (0,5 стаўкі), які мае вышэйшую педагагічную адукацыю, стаж бібліятэчнай работы 9 гадоў.

Бібліятэка працуе штодзённа, з дзвюмя выхаднымі днямі (серада, нядзеля).

Бібліятэка працуе па плану, зацверджанаму дырэктарам ВПК дзіцячы сад – сярэдняя школа.

Наведвальнасць.

Найбольшую актыўнасць праявілі настаўнікі, вучні 2, 4, 11класаў. Нерэгулярна наведвалі бібліятэку 7-9 класы, многія вучні карысталіся бібліятэкай эпізадычна.

Наведвальнасць у 2016-2017 навучальным годзе склала 14,4 што вышэй, чым у папярэднім.

Фонд.

 Фонд бібліятэкі ўкамплектаваны навукова – папулярнай, даведачнай, галіновай, мастацкай літаратурай, перыядычнымі выданнямі, а таксама падручнікамі і вучэбнымі дапаможнікамі, педагагічнай і метадычнай літаратурай.

Створана медыятэка.

Кантрольныя паказчыкі на 01.09. 2017

Мастацкая і метадычная літаратура -9558 экземпляраў;

Падручнікі – 4141 экземпляры;

Часопісы і газеты – 11;

Даведачныя выданні – 336;

Медыятэка -68.

Літаратура набывалася

-за кошт бюджэтных сродкаў;

- узамен згубленай

Для забеспячэння ўліку пры рабоце з фондам вядзецца наступная дакументацыя:

-кніга сумарного уліку бібліятэчнага фонду;

- інвентарныя кнігі -3шт.);

-кніга уліку бібліятэчнага фонду школьных падручнікаў;

-папкі «Акты на спісанне падручнікаў», «Акты на спісанне мастацкай і метадычнай літаратуры», «Дакументы на паступаючаю літаратуру», «Дакументы на паступаючыя падручнікі»;

-картатэка уліку падручнікаў;

-Журнал уліку літаратуры, прынятай ад чытачоў узамен згубленай;

-Журнал уліку літаратуры, прынятай ад чытачоў узамен згубленых падручнікаў

-медыятэка;

-чытальніцкія фармуляры

-журнал рэгістрацыі уліковых картак на падручнікі

Рэжым захавання фонда захоўваецца, фонд адкрыты. Працягваецца работа па складанню алфавітнага і электроннага каталога.

Абслугоўванне чытачоў.

Бібліятэчнае абслугоўванне ажыццяўляецца ў адпаведнасці з «Положением о библиотеке». Чытачы атрымліваюць у часовае карыстанне друкаваныя выданні і іншыя віды выданняў з фонда бібліятэкі, карыстаюцца бібліяграфічным і даведачна – інфармацыйным абслугоўваннем, прымаюць удзел у масавых мерапрыемствах.

У бібліятэцы сістэматычна вядзецца «Дзённік бібліятэкі», у якім улічваюцца звесткі аб колькасці і складзе чытачоў, аб аб’ёмах выданых выданняў і размеркаванні па раздзелах.

Найбольшым попытам сярод чытачоў карыстаецца мастацкая , даведачная, метадычная літаратура, газеты і часопісы . У дзяцей вялікую цікавасць выклікаюць такія выданні як «Вясёлка», «Качели», «Бярозка». На жаль не ўсе яны выпісваюцца за кошт бюджэтных сродкаў.

 Настаўнікі і выхавацелі цікавяцца методыкай выкладання асобных прадметаў, навучання і выхавання дзяцей , навейшымі педагагічнымі тэхналогіямі . Аднак трэба адзначыць, што ў бібліятэку мала паступае педагагічных перыядычных выданняў, новай метадычнай літаратуры, вучэбна – метадычных комплексаў для факультатыўных заняткаў, а тая літаратура, якая ёсць не заўсёды адпавядае патрабаванням да навучальна – выхаваўчага працэсу.

 Электронныя сродкі навучання, падручнікі, ігры, энцыклапедыі, бібліятэкі карыстаюцца шырокай папулярнасцю як настаўнікаў, так і дзяцей. Магчымасць выхаду ў Інтэрнет робіць даступнай самую новую інфармацыю.

Колькасны паказчык абарачальнасці склаў 0,34, што на ўзроўні мінулага года.

 На працягу года ад чытачоў паступалі запыты рознага характару. У большасці даведкі выдаваліся пры падрыхтоўцы агульнашкольных мерапрыемстваў, пазакласных заняткаў, педагагічных саветаў, лекторыя для бацькоў.

 Найбольш значнымі і ўдалымі былі выставы «Нам этот мир завещано беречь”, “Учись. Сберегай. Зарабатывай”, “У свеце прафесій”, “Абеліскі памяці”, “Духовных книг божественный родник”, ”У вянок Багдановічу”(да 125 – годдзя з Дня нараджэння). Да юбілеяў пісьменнікаў афарляліся кніжныя паліцы, наладжваліся чытанні твораў пісьменнікаў. Праводзіліся мультымедыйныя прэзентацыі «К. І. Чукоўскі – пісьменнік майго дзяцінства», «Нам кнігу дараваў Скарына”, “Цудоўная краіна - бібліятэка” і інш. Праводзіліся бібліяграфічныя абзоры “Да нас новая кніга прыйшла”, “Свет прафесій”, дні інфармацыі “Кнігі – юбіляры 2017”, “Зямля , на якой я жыву”, “У дапамогу навучальнаму працэсу”.З поспехам прайшлі літаратурныя святы “Школьны ЧЫТАЙмер”, гульнёва – пазнавальная праграма “Падарожжа ў Кнігаград”, акцыя “Чытаем разам, чытаем па – беларуску”, гульня - віктарына “Па старонках дзіцячых кніг”, круглы стол “Бібліятэка і моладзь”, выставы малюнкаў да твораў беларускіх пісьменнікаў “Героі любімых кніг”, літаратурна – музычная кампазіцыя да 135 – годдзя з Дня нараджэння Я. Купалы і Я. Коласа.

 У шосты дзень у бібліятэцы праводзіліся казачныя гульні, відэападарожжы, абзоры кніг і перыядычных выданняў, віктарыны, конкурсы чытальнікаў вершаў,знатакоў казак і іншыя.

У красавіку праводзіўся Тыдзень дзіцячай кнігі .

 Умела выкарыстоўвалі ў навучальным годзе магчымасці бібліятэкі Дзевянцейчык Наталля Віктараўна (настаўніца рускай мовы і літаратуры), Грыцук Таццяна Сцяпанаўна ( настаўніца беларускай мовы і літаратуры), Кукса Ірына Сцяпанаўна (настаўніца пачатковых класаў),Уроніч Святлана Міхайлаўна (настаўніца пачатковых класаў), Лук’яненка Іна Леанідаўна(настаўніца гісторыі). Яны актыўна прапагандавалі фонд бібліятэкі, даючы вучням заданні і даручэнні, выкананне якіх аўтаматычна прыцягвала за сабой работу з кнігай .

 Адказна аднесліся карыстальнікі бібліятэкі да агляду- конкурса “Як жывеш, падручнік?”, да работы “Кніжкінай бальніцы”, аперацыі “Жыві,кніга!” У цэлым падручнікі захаваліся добра, сіламі вучняў адрамантавана больш за 50 кніг. Шмат праблем з захаваннем падручнікаў ўзнікала ў 10 і 4 класах.

 Аднак задачы, пастаўленыя на навучальны год, ў поўнай меры не выкананы. У сувязі з перагрузкай вучняў бібліятэчныя ўрокі праведзены не ў поўным аб’ёме. Не ўдалося значна павысіць актыўнасць чытачоў 5 – 8 класаў .

1.Забяспечыць доступ да інфармацыі ўдзельнікам адукацыйнага працэсу шляхам выкарыстання інфармацыйных рэсурсаў бібліятэкі.

2. Фарміраваць ў школьнікаў навыкі незалежнага бібліятэчнага карыстальніка інфармацыйнай культуры і культуры чытання.

3. Удасканальваць традыцыйныя і асвойваць новыя тэхналогіі.

4.Аказваць інфармацыйную падтрымку педагагічным работнікам у павышэнні прафесійнай кампетэнтнасці.

5. Вывучаць і накіроўваць чытанне вучняў з улікам іх узросту, узроўню ведаў, садзейнічаць фарміраванню іх чытацкіх інтарэсаў, аказваць дапамогу бацькам па пытаннях дзіцячага чытання.

|  |  |  |  |
| --- | --- | --- | --- |
| **№ п/п**  | **Масавая работа. Работа з чытачамі** | **Справачна –бібліяграфічная і інфармацыйная работа** | **Работа з кніжным фондам і бацькамі** |
|  **верасень** |
| 1 | Дзень ведаў.Кн. выстава”Мая Радзіма – Беларусь”Тыдзень беларускага пісьменства і друку. Кніжная выстава “Францыск Скарына – друкар, мысляр, творца”Прэзентацыя“Да 500- годдзя беларускага кнігадрукавання” (да Дня беларускай пісьменнасці і друку)  | Скласці і зацвердзіць план правядзення ўрокаў па “Асновах інфармацыйнай культуры”Інфармацыйны стэнд: «Каляндар знамянальных і памятных дат» (верасень) | Забяспечыць падручнікамі.Правесці перарэгістрацыю чытачоў, абнавіць фармуляры |
| 2  | Знаёмства вучняў з ўмовамі спаборніцтва паміж класамі па захаванасці падручнікаў. Акцыя “Беражы падручнік” | Агляд новай літаратуры “Да нас новая кніга прыйшла” | Забяспечыць настаўнікаў метадычнай літаратурай, дыдактычным матэрыялам, падручнікамі |
| 3 | Перарэгістрацыя чытачоў з 2 па 11кл. запіс новых чытачоў | Інфармаванне вучняў аб навінках літаратуры. | Падрыхтоўка кніжнага фонду да навучальнага года. |
| 4 | Кн. паліца да 105-годдзя з дня нараджэння Максіма Танка | Індывідуальнае інфармаванне настаўнікаў – прадметнікаў аб навінках метадычнай літаратуры |  |
|  **Кастрычнік** |
| 1 | Абслугоўванне чытачоў. Прадоўжыць перарэгістрацыю чытачоў. Акцыя “Чытаем разам, чытаем па -беларуску” | Выстава новай метадычнай літаратурыІнфармацыйны стэнд: «Каляндар знамянальных і памятных дат» (кастрычнік) | Афармленне дакументаў па аплаце за карыстанне падручнікамі(сумесна з класнымі кіраўнікамі) |
| 2 | Абзор газет і часопісаў”Наша прэса на ўсе інтарэсы” (да Сусветнага Дня пошты)Кн. паліца «Моим стихам написанным так рано….»(да 120-годдзя з дня нараджэння Марыны Цвятаевай) | Урокі АІК адпаведна плану | Падрыхтоўка да спісання падручнікаў, не адпавядаючых зместу і патрабаванням праграм. |
| 3 | Школьны ЧЫТАЙмер “Час чытаць”( да Міжнароднага дня школьных бібліятэк) Кніжная выстава “Чалавек і прырода”( да Сусветнага дня аховы жывёл) | Папаўненне алфавітнага каталога | Гутарка з бацькамі аб правілах карыстання бібліятэкай і падручнікамі |
| 4 | Кніжная паліца да 85- годдзя з дня нараджэння І. Пташнікава | Абнаўленне старых раздзяляльнікаўфонда мастацкай літаратуры | Здаць справаздачу аб аплаце за карыстанне падручнікамі |

|  |  |  |  |
| --- | --- | --- | --- |
| **№ п/п**  | **Масавая работа. Работа з чытачамі** | **Справачна –бібліяграфічная і інфармацыйная работа** | **Работа з кніжным фондам і бацькамі** |
|  **Лістапад** |
| 1 | Анкетаванне вучняў “Дзесяць любімых кніг” | Інфармацыйны стэнд: «Каляндар знамянальных і памятных дат» (лістапад)Экскурсія ў школьную бібліятэку выхаванцаў дзіцячага садка “Знаёмства з бібліятэкай” |  |
| 2 | Кн. паліца Да 130 – годдзя Самуіла Маршака | Урокі АІК адпаведна плану | Падрыхтоўка да спісання падручнікаў, не адпавядаючых зместу і патрабаванням праграм. |
| 3 |  Кн. выстава “Песняры зямлі беларускай”(да 135-годдзя з дня нараджэння)Прэзентацыя “Купала і Колас вы нас гадавалі”Выстава дзіцячых малюнкаў да твораў Я. Купалы і Я. Коласа | Абнаўленне старых раздзяляльнікаўфонда мастацкай літаратуры |  |
| 4 | Інфармацыйны бюлетэнь да Сусветнага Дня інфармацыі |  | Гутарка з бацькамі вучняў 5 -7 класаў аб беражлівых адносінах да кнігі |
|  **Снежань** |
| 1 | “СНІД – трывога чалавецтва” (гутарка да Сусветнага дня прафілактыкі СНIД) | Інфармацыйны стэнд: «Каляндар знамянальных і памятных дат» (снежань)Афармленне інфармацыйнай паліцы кніг і перыёдыкі па прафілактыцы СНІДу | Афармленне падпіскі на І квартал 2017 года |
| 2 | Акцыя “Кніжкіна бальніца”. | Урокі АІК адпаведна плану | Аналіз чытання вучняў 8 -11 класаў |
| 3 | Падрыхтоўка да Новага года.Дапамога у падборы сцэнарыюКніжная выстава “В гостях у матушки зимы”. |  | Работа над каталогам |
| 4 | Інфармацыйная гадзіна: «У дапамогу навучальнаму працэсу»Кніжная паліца да 95- годдзя з дня нараджэння Алены Васілевіч | Тэматычная паліца “Мая Пружанская зямліца” | Агляд – конкурс па захаванню падручнікаў у вучняў 1 -11 класаў”Як жывеш,падручнік?” |

|  |  |  |  |
| --- | --- | --- | --- |
| № п/п  | Масавая работа. Работа з чытачамі | Справачна –бібліяграфічная і інфармацыйная работа | Работа з кніжным фондам і бацькамі |
|  **Студзень** |
| 1 | Дзень інфармацыі: «Знаёмцеся! Навінкі з кніжнай карзінкі !» | Інфармацыйны стэнд: «Каляндар знамянальных і памятных дат» (студзень)Урокі АІК адпаведна плану | Падвесці вынікі руху бібліятэчнага фонду, правесці зверку дакументаў  |
| 2  |  Выстава “Кнігі – юбіляры 2018 года” | “Загадкі бабулінага куфэрка” – народны каляндар | Акцыя “Падары жыццё падручніку”, |
| 3 | Кніжная паліца “Свет прафесій” | Інфармацыйны стэнд «Міжнародны дзень “Спасибо “ | Гутарка з бацькамі аб тэрмінах карыстання мастацкай літаратурай. |
| 4 | Кн. Паліца да 80 – годдзя з Дня нараджэння Дануты Бічэль |  | Праверыць фонд (мастацкай, навукова-папулярнай, метадычнай) літаратуры з мэтай выяўлення пашкоджаных кніг і арганізаваць іх рамонт |
|  **Люты** |
| 1 | Літаратурнае кафэ “У храме зямнога кахання” | Інфармацыйны стэнд: «Каляндар знамянальных і памятных дат» (люты)Урокі АІК адпаведна плану | Афармленне літаратурнага каталога |
| 2 | Кн. паліца да 125-годдзя М. Гарэцкага |  | Арганізаваць прыём, апрацоўку і расстаноўку фонда паступіўшай літаратуры |
| 3 | Выстава “ Дню абаронцаў Айчыны прысвячаецца” | Аказаць дапамогу класным кіраўнікам ў падборы матэрыялаў да правядзення свята 23 лютага | Праверка правільнасці растаноўкі фонда. |
| 4 | Гульнявая праграма “Знаўца мовы”(да міжнароднага дня роднай мовы) | “Падручнік – твой сябар, беражы яго” – гутаркі, праверка стану падручнікаў |  |

|  |  |  |  |
| --- | --- | --- | --- |
| **№ п/п**  | **Масавая работа. Работа з чытачамі** | **Справачна –бібліяграфічная і інфармацыйная работа** | **Работа з кніжным фондам і бацькамі** |
|  |  **Сакавік** |
| 1 |  Інфармацыйны стэнд “Літаратурны вернісаж” (да Сусветнага дня пісьменніка)Тэматычная паліца «Дзяржаўныя сімвалы краіны» (да Дня Канстытуцыі Рэспублікі Беларусь) | Інфармацыйны стэнд: «Каляндар знамянальных і памятных дат» (сакавік)Урокі АІК адпаведна плану | Акцыя “Кніжкіна бальніца” |
| 2 | Інфармацыйны дзень. “Знаёмства з творамі У. Бутрамеева (да 65 – годдзя з дня нараджэння )  | Аналіз наведвання бібліятэкі старэйшымі школьнікамі |  |
| 3 | Літаратурная гасцёўня “Невычэрпная крыніца натхнення” да Сусветнага Дня паэзіі)  |  | Акцыя “Падары жыццё падручніку” |
| 4 | Тыдзень дзіцячай і юнацкай кнігі (па асобнаму плану) |  |  |
|  **Красавік** |
| 1 | “Моладзь у зоне рызыкі” - медыялекторый   | Інфармацыйны стэнд: «Каляндар знамянальных і памятных дат» (красавік)Урокі АІК адпаведна плану | Сістэматычны кантроль за своечасовым вяртаннем кніг у бібліятэку |
| 2 | Кніжнае кафэ «Мерыдыяны фантастыкі » | Інфармацыйны вугалок “Беларусы ў космасе”. (да Дня касманаўтыкі) | Аналіз чытання вучнямі пачатковых класаў |
| 3 |  | Інфармацыйны стэнд “Зямля, на якой я жыву”( да Дня Зямлі) | Правесці спісанне падручнікаў і мастацкай літаратуры |
| 4 | “Чарнобыль не быль, а наша горкая ява”. (прагляд відэафільмаў) | Папаўненне алфавітнага каталога | Агляд – конкурс падручнікаў за ІІ паўгоддзе |
|  **Май** |
| 1 | Прэзентацыя “Абеліскі памяці”( да Дня Перамогі) |  “У дапамогу абітурыенту”(інфармацыйная паліца) |  |
| 2 |   | Інфармацыйная гадзіна “Дзяржаўныя сімвалы Рэспублікі Беларусь”(прэзентацыя Да Дня Дзяржаўнага герба і сцяга) |  |
| 3 | Кніжная выстава“Слова роднае гучыць” ( да Дня славянскай пісьмовасці і культуры )  | “Віртуальнае падарожжа па бібліятэках свету”(прэзентацыя) | Збор падручнікаў у вучняў 1 -11 класаў |
| 4 | Абарона чытацкіх фармуляраў “Лепшы чытач года” |  |  |